PMIndiaData/PMIndiaSum huggingface dataset:
પ્રધાનમંત્રી ‘જલ શક્તિ અભિયાન: કેચ ધ રેઇન’ અભિયાન 22 માર્ચના રોજ શરૂ કરશે

પ્રધાનમંત્રી શ્રી નરેન્દ્ર મોદી 22 માર્ચ, 2021ના રોજ વિશ્વ જળ દિવસ પર વીડિયો કોન્ફરન્સ મારફતે ‘જલ શક્તિ અભિયાનઃ કેચ ધ રેઇન’ શરૂ કરશે. પ્રધાનમંત્રીની હાજરીમાં કેન્દ્રીય જલ શક્તિ મંત્રી તથા મધ્યપ્રદેશ અને ઉત્તરપ્રદેશના મુખ્યમંત્રીઓ વચ્ચે કેન બેતવા લિન્ક પ્રોજેક્ટનો અમલ કરવા માટે ઐતિહાસિક સમજૂતીકરાર (એમઓયુ) પર હસ્તાક્ષર થશે. આ પ્રોજેક્ટ નદીઓના આંતરજોડાણ માટે રાષ્ટ્રીય પરિપ્રેક્ષ્ય યોજનાનો પ્રથમ પ્રોજેક્ટ છે, જે આકાર લેશે. ‘જલ શક્તિ અભિયાનઃ કેચ ધ રેઇન’ વિશે આ અભિયાન સમગ્ર દેશ, ગ્રામીણ અને શહેરી એમ બંને વિસ્તારોમાં હાથ ધરવામાં આવશે, જેની થીમ છે – ‘કેચ ધ રેઇન, વ્હેર ઇટ ફોલ્સ, વ્હેન ઇટ ફોલ્સ’ એટલે કે ‘વરસાદ જ્યાં, જ્યારે થાય ત્યાં એનો સંચય કરો.’ એનો અમલ 22 માર્ચ, 2021થી 30 નવેમ્બર, 2021 સુધી થશે – જે દેશમાં ચોમાસાપૂર્વેથી લઈને ચોમાસાનો ગાળો છે. એને જનઆંદોલન સ્વરૂપે શરૂ કરવામાં આવશે, જેનો આશય જનભાગીદારી મારફતે પાયાના સ્તરે જળસંચય કરવાનો છે. વળી એનો ઇરાદો આબોહવા સાથે સંબંધિત અને જમીનના પેટાસ્તરમાં વરસાદના પાણીનો સંચય કરવા માટે અનુકૂળ માળખાનું સર્જન કરવાથી લઈને વરસાદના પાણીનો સંગ્રહ કરવા માટે તમામ હિતધારકોને સજ્જ કરવાનો છે. આ કાર્યક્રમ પછી દરેક જિલ્લાની તમામ ગ્રામપંચાયતો (વિધાનસભાની ચૂંટણી યોજાવાની છે એ સિવાયના તમામ રાજ્યોમાં)માં ગ્રામસભાઓ યોજાશે, જેમાં જળ અને જળ સંરક્ષણ કરવા સાથે સંબંધિત મુદ્દાઓ પર ચર્ચા થશે. ગ્રામસભાઓ જળસંરક્ષણ માટે ‘જલ શપથ’ પણ લેશે. કેન બેતવા લિન્ક પ્રોજેક્ટ માટે સમજૂતીકરાર વિશે આ સમજૂતી ભૂતપૂર્વ પ્રધાનમંત્રી શ્રી અટલ બિહારી વાજપેયીના નદીઓને એકબીજા સાથે જોડીને વધારાનો પાણીનો પુરવઠો ધરાવતા વિસ્તારોમાંથી દુષ્કાળગ્રસ્ત અને પાણીની ખેંચ ધરાવતા વિસ્તારોમાં પાણી પહોંચાડવાના વિઝનને સાકાર કરવા આંતરરાજ્ય સાથસહકારની શરૂઆત સમાન છે. આ પ્રોજેક્ટમાં દૌધન ડેમ અને બંને નદીઓને જોડતી નહેર, લૉઅર ઓર પ્રોજેક્ટ, કોઠા બેરેજ અને બીન કોમ્પ્લેક્સ મલ્ટિપર્પર્ઝ પ્રોજેક્ટનું નિર્માણ કરીને કેન નદીમાંથી બેતવા નદીમાં પાણી હસ્તાંતરિત થશે. આ વર્ષ 10.62 લાખ હેક્ટરને સિંચાઈ માટે પાણી પૂરું પાડશે, આશરે 62 લાખ લોકોને પીવાનું પાણી પૂરું પાડશે અને સાથે સાથે 103 મેગાવોટ હાઇડ્રોપાવર પેદા કરશે. આ પ્રોજેક્ટથી બુંદેલખંડના પાણીની ખેંચ ધરાવતા વિસ્તારો, ખાસ કરીને મધ્યપ્રદેશના પન્ના, તિકમગઢ, છતરપુર, સાગર, દામોહ, દાતિયા, વિદિશા, શિવપુરી અને રાયસેન તથા ઉત્તરપ્રદેશના બાંદા, મહોબા, ઝાંસી અને લલિતપુર જિલ્લાઓને અનેક લાભ થશે. આ પ્રોજેક્ટ વધારે નદીઓના આંતરજોડાણના પ્રોજેક્ટ માટેનો માર્ગ મોકળો કરશે, જેથી પાણીની ખેંચ દેશમાં વિકાસ માટે અવરોધરૂપ ન બને.
વિશાખાપટનમ ખાતે મેસર્સ કન્ટેઇનર કોર્પોરેશન ઑફ ઈન્ડિયાને મલ્ટી મોડલ લોજિસ્ટિક્સ સ્થાપવા માટે એરપોર્ટ ઓથોરિટી ઑફ ઈન્ડિયાની વિશાખાપટનમ એરપોર્ટ ખાતેની જમીન અને વિશાખાપટનમ પોર્ટ ટ્રસ્ટની સમાન ક્ષેત્રફળ જમીનની અદલાબદલી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે એરપોર્ટ ઓથોરિટી ઑફ ઈન્ડિયા (એએઆઈ)ની વિશાખાપટનમ એરપોર્ટ ખાતેની 11.45 એકર જમીનની અદલાબદલીને મંજૂરી આપી છે. વિશાખાપટનમ પોર્ટ ટ્રસ્ટે બદલામાં સમાન ક્ષેત્રફળ ધરાવતી જમીન ફાળવી છે. વિશાખાપટનમ ખાતે એએઆઈ દ્વારા હસ્તાંતરિત કરાયેલી આ જમીન પર મેસર્સ કન્ટેઇનર કોર્પોરેશન ઑફ ઈન્ડિયા (કોન્કોર) દ્વારા મલ્ટી મોડલ લોજિસ્ટિક્સ પાર્ક (એમએમએલપી) સ્થાપવામાં આવશે. જમીનની અદલાબદલીને પગલે એએઆઈ અને વિશાખાપટનમ પોર્ટ ટ્રસ્ટ (વીપીટી) બંનેને ફાયદો થશે. વીપીટી દ્વારા બદલામાં ઓફર કરાયેલી જમીન એએઆઈની જમીનની અડોઅડ આવેલી છે એટલે તે વિશાખાપટનમ એરપોર્ટના વિકાસની ભાવિ યોજનાઓને ધ્યાનમાં લેતાં એએઆઈ માટે ઉપયોગી બનશે. મલ્ટી મોડલ લોજિસ્ટિક્સ પાર્ક અને ગ્રાહક સંબંધિત અન્ય સવલતો સ્થાપવા માટે મેસર્સ કોન્કોર પણ માલસામાનના હેરફેરની ક્ષમતા વધારશે તેમજ રેલવે અને રસ્તાઓ મારફતે પરિવહનનું સંકલિત કેન્દ્ર વિકસાવશે, જેના પગલે રાજ્યમાં અર્થતંત્ર અને વેપાર વેગ પકડશે અને આ રીતે મેસર્સ કોન્કોર આંધ્રપ્રદેશના વિકાસમાં નોંધપાત્ર ફાળો આપશે. પશ્ચાદ્ ભૂમિકા મેસર્સ કન્ટેઇનર કોર્પોરેશન ઑફ ઈન્ડિયા (કોન્કોર) રેલવે મંત્રાલય હેઠળ જાહેર ક્ષેત્રનું એકમ છે, જે વિશાખાપટનમ નજીક આશરે 98 એકર જમીન પર મલ્ટી મોડલ લોજિસ્ટિક્સ પાર્ક (એમએમએલપી) સ્થાપી રહ્યું છે. આ જમીન તેણે વિશાખાપટન પોર્ટ ટ્રસ્ટ (વીપીટી) પાસેથી લીઝ પર લીધી છે. વીપીટી, શિપિંગ (વહાણ પરિવહન) મંત્રાલય હેઠળનું બંદરની વ્યવસ્થા સંભાળતું ટ્રસ્ટ છે. કોન્કોરના પ્રોજેક્ટ માટે 98 એકરની પૂરેપૂરી જમીન વીપીટી દ્વારા હસ્તાંતરિત કરવાની પ્રક્રિયાના ભાગરૂપે વીપીટીએ એએઆઈની 11.45 એકર જમીનની અદલાબદલી કરી છે.
પ્રધાનમંત્રીએ જણાવ્યું કે કેન્દ્રીય અંદાજપત્ર 2020માં દરેક નાગરિકના આર્થિક સશક્તિકરણ પર ધ્યાન કેન્દ્રિત કરવામાં આવ્યું છે

તેમણે જણાવ્યું કે આ અંદાજપત્ર સમૃદ્ધ નવા દાયકાનો પાયો નાંખશે, અંદાજપત્રમાં રોજગારી નિર્માણના તમામ મોટા ક્ષેત્રો જેમકે કૃષિ, ઇન્ફ્રાસ્ટ્રક્ચર, કાપડ ઉદ્યોગ અને ટેકનોલોજી પર ધ્યાન કેન્દ્રિત કરવામાં આવ્યું છે. પ્રધાનમંત્રી શ્રી નરેન્દ્ર મોદીએ આજે કેન્દ્રીય અંદાજપત્ર 2020ને દૂરંદેશીપૂર્ણ અને કાર્યલક્ષી ગણાવ્યું હતું. કેન્દ્રીય અંદાજપત્રને સંસદમાં રજૂ કરવામાં આવ્યું ત્યારબાદ પ્રધાનમંત્રીએ પોતાની ટીપ્પણીમાં જણાવ્યું હતું કે, “અંદાજપત્રમાં જાહેર કરવામાં આવેલા નવા સુધારાથી અર્થતંત્રને વેગ મળશે તે ઉપરાંત દેશમાં દરેક નાગરિકના આર્થિક સશક્તિકરણનું પણ તેમાં લક્ષ્ય રાખવામાં આવ્યું છે.” તેમણે ઉમેર્યું હતું કે, “આ અંદાજપત્રમાં નવા દાયકામાં અર્થતંત્રને વધુ મજબૂત બનાવવા પર પણ કામ કરવામાં આવ્યું છે.” રોજગારી નિર્માણ પર ધ્યાન કેન્દ્રિત કરવામાં આવ્યું: પ્રધાનમંત્રીએ જણાવ્યું હતું કે અંદાજપત્ર 2020માં રોજગારી નિર્માણના મુખ્ય ક્ષેત્રો જેમ કે કૃષિ, ઇન્ફ્રાસ્ટ્રક્ચર, કાપડ ઉદ્યોગ અને ટેકનોલોજી પર ધ્યાન કેન્દ્રિત કરવામાં આવ્યું છે. તેમણે જણાવ્યું હતું કે, “16 એક્શન પોઇન્ટ્સની મદદથી ખેડૂતોની આવક બમણી કરવામાં મદદ મળશે અને ગ્રામીણ વિસ્તારોમાં રોજગારીમાં વધારો થશે.” તેમણે જણાવ્યું હતું કે, “કેન્દ્રીય અંદાજપત્રમાં કૃષિ ક્ષેત્ર માટે એકીકૃત અભિગમ અપનાવવામાં આવ્યો છે, જેમાં વાવેતરના પરંપરાગત માધ્યમો ઉપરાંત બાગાયત, મત્સ્ય ઉદ્યોગ અને પશુપાલન ઉદ્યોગને પણ ધ્યાનમાં રાખવામાં આવ્યા છે અને તેના કારણે રોજગારીમાં વધારો થશે.” “બ્લ્યુ ઇકોનોમીમાં હાથ ધરવામાં આવેલા પ્રયાસોથી ફીશ પ્રોસેસિંગ અને માર્કેટિંગમાં યુવાનો માટે વધુ રોજગારીની તકો ઉપલબ્ધ થશે.” કાપડ ઉદ્યોગ પ્રધાનમંત્રીએ જણાવ્યું હતું કે, ટેકનિકલ કાપડ ઉદ્યોગમાં નવા યંત્રોનો નિર્ણય લેવામાં આવ્યો છે. તેમણે જણાવ્યું હતું કે, કાચી સામગ્રીના કર માળખામાં સુધારા અંગે પણ અંદાજપત્રમાં જાહેરાત કરવામાં આવી છે જેનાથી ભારતમાં માનવસર્જિત રેસાના ઉત્પાદનમાં વધારો થશે. પ્રધાનમંત્રીએ જણાવ્યું હતું કે, છેલ્લા 3 દાયકાથી આ સુધારાની માંગ હતી. સ્વાસ્થ્ય ક્ષેત્ર પ્રધાનમંત્રીએ જણાવ્યું હતું કે, “આયુષ્યમાન ભારત કાર્યક્રમના કારણે દેશમાં સ્વાસ્થ્ય ક્ષેત્રમાં વિસ્તરણ થયું છે. આ વિસ્તરણના કારણે તબીબો, નર્સ અથવા એટેન્ડેન્ટ સહિત તમામ માનવ સંસાધનો માટે અવકાશ વધ્યો છે, સાથે સાથે દેશમાં તબીબી ઉપકરણોના ઉત્પાદનની જરૂરિયાત પણ વધી છે. ઉપરાંત, સરકારે આ દિશામાં કેટલાક પગલાં લીધા છે.” ટેકનોલોજી ક્ષેત્ર પ્રધાનમંત્રીએ જણાવ્યું હતું કે, સરકારે ટેકનોલોજી ક્ષેત્રમાં રોજગારી નિર્માણમાં સુધારો લાવવા માટે કેટલાક વિશેષ પગલાં લીધા છે. “અમે સ્માર્ટ સિટી, ઇલેક્ટ્રોનિક ઉત્પાદન, ડેટા કેન્દ્ર પાર્ક, બાયો ટેકનોલોજી અને ક્વોન્ટમ ટેકનોલોજી સંદર્ભે કેટલીક નીતિગત પહેલ હાથ ધરી છે. આનાથી ભારત વૈશ્વિક મૂલ્ય સાંકળમાં એક અભિન્ન અંગ બની શકશે.” તેમણે જણાવ્યું હતું કે, “અંદાજપત્રમાં નવી અને નવીનતમ પહેલ જેમકે ડિગ્રી અભ્યાસક્રમોમાં એપ્રેન્ટિસશીપ, સ્થાનિક સંસ્થાઓમાં ઇન્ટર્નશીપ અને ઑનલાઇન ડિગ્રી અભ્યાસક્રમો દ્વારા યુવાનોના કૌશલ્ય વિકાસ પર ધ્યાન કેન્દ્રિત કરવામાં આવ્યું છે.”
મ્યાન્માર સંરક્ષણ સેવાનાં કમાન્ડર-ઇન-ચીફ સીનિયર જનરલ યુ મિન આઁગ હલૈંગ પ્રધાનમંત્રીને મળ્યા

મ્યાન્માર સંરક્ષણ સેવાનાં કમાન્ડર-ઇન-ચીફ સીનિયર જનરલ યુ મિન આઁગ હલૈંગ આજે પ્રધાનમંત્રી નરેન્દ્ર મોદીને મળ્યાં હતાં. સીનિયર જનરલ યુ મિન આઁગ હલૈંગ અમરનાથ યાત્રાનાં નિર્દોષ શ્રદ્ધાળુઓ પર તાજેતરમાં થયેલા આતંકવાદી હુમલાને વખોડી હુમલાનાં પીડિતોને આશ્વાસન આપ્યું હતું. પ્રધાનમંત્રીએ પણ 7 જૂન, 2017નાં રોજ વિમાન તૂટી પડવાની દુર્ઘટનામાં મ્યાન્માર સૈન્ય દળોનાં અધિકારીઓ અને તેમનાં પરિવારજનોનાં મૃત્યુ પર દુઃખ વ્યક્ત કર્યું હતું. સીનિયર જનરલ યુ મિન આઁગ હલૈંગે પ્રધાનમંત્રીને દ્વિપક્ષીય સંરક્ષણ અને સુરક્ષા સહકાર વિશે ટૂંકમાં જાણકારી આપી હતી. પ્રધાનમંત્રીએ ભારત અને મ્યાન્મારનાં સૈન્ય દળો વચ્ચે ગાઢ સંબંધની પ્રશંસા કરી હતી. પ્રધાનમંત્રીએ કહ્યું હતું કે, મ્યાન્માર ભારતની “એક્ટ ઇસ્ટ” પોલિસીનો મુખ્ય આધારસ્તંભ છે તથા તમામ ક્ષેત્રોમાં દ્વિપક્ષીય સંબંધ મજબૂત કરવાની દ્રઢ પ્રતિબદ્ધતા વ્યક્ત કરી હતી.
મંત્રીમંડળે રેલવે ક્ષેત્રમાં ટેકનિકલ સહકાર પર ઇટાલીની ફેરોવી દેલો સ્ટેટો ઇટાલિયન એસ.પી.એ સાથે એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે રેલવે ક્ષેત્રમાં ટેકનિકલ સહકાર પર 31મી જાન્યુઆરી, 2017ના રોજ પ્રજાસત્તાક ઇટાલીના ફેરોવી દેલો સ્ટેટો ઇટાલિયન એસ.પી.એ સાથે થયેલા સમજૂતી કરાર (એમઓયુ)ને મંજૂરી આપી હતી. આ એમઓયુ સલામતી, કાર્યદક્ષતા અને સ્થિરતાને પ્રોત્સાહન આપવા રેલવે ક્ષેત્રમાં લેટેસ્ટ ડેવલપમેન્ટ અને નોલેજનું આદાનપ્રદાન કરવા અને તેને વહેંચવા ભારતીય રેલવેને પ્લેટફોર્મ પૂરું પાડશે. એમઓયુ માહિતી, નિષ્ણાતોની બેઠકો, સેમિનાર્સ, ટેકનિકલ મુલાકાતો અને સંયુક્તપણે સંમત સહકાર દ્વારા સ્થાપિત પ્રોજેક્ટ્સના અમલીકરણના આદાનપ્રદાનને સુલભ પણ બનાવશે. આ એમઓયુનો ઉદ્દેશ બંને પક્ષોને પારસ્પરિક લાભ આપવા સલામતી, કાર્યદક્ષતા અને સ્થિરતાને પ્રોત્સાહન આપવા રેલવે ક્ષેત્રમાં ટેકનિકલ સહકારી પ્રવૃત્તિઓ વિકસાવવાનો છે. તે નીચેના ક્ષેત્રોમાં ટેકનિકલ સહકાર સક્ષમ બનાવશેઃ ક. ટ્રેનની કામગીરીમાં સલામતી વધારવા ભારતીય રેલવેનાં સલામતીનું ઓડિટ અને જરૂરી પગલાં; ખ. સેફ્ટી ઇન્ટિગ્રિટી લેવલ 4 (એસઆઇએલ4) સાથે સંબંધિત આધુનિક ટેકનોલોજી આધારિત સલામતી ઉત્પાદનો અને સિસ્ટમની આકારણી અને સર્ટિફિકેશન; ગ. આધુનિક સિગ્નલિંગ અને ટ્રેન કન્ટ્રોલ સિસ્ટમના ક્ષેત્રો સહિત સલામતી પર કેન્દ્રિત તાલીમ અને સક્ષમતા વિકાસ; ઘ. જાળવણી અને નિદાનમાં આધુનિક પ્રવાહો; ચ. સહભાગીઓ દ્વારા સંયુક્તપણે ઓળખ કરાયેલા અન્ય કોઈ ક્ષેત્ર. પૃષ્ઠભૂમિ: ફેરોવી દેલો સ્ટેટો ઇટાલિયન ગ્રૂપ (એફએસ ગ્રૂપ) ઔદ્યોગિક જૂથ છે, જે રેલવે સાથે સંબંધિત વ્યવસાયો પર ધ્યાન કેન્દ્રિત કરતી તેની વિવિધ કંપનીઓ મારફતે ઇટાલિયન રેલવે ક્ષેત્રનું સંચાલન કરે છે. તેમાં મુખ્ય છેઃ ટ્રેનઇટાલિયા – રેલ ટ્રાન્સપોર્ટ, રેટે ફેરોવિઆરિયા ઇટાલિયાના – રેલવે ઇન્ફ્રાસ્ટ્રક્ચર મેનેજર, ઇટાલફેર – એન્જિનીયરિંગ કંપની, ઇટાલસેરિફર – રેલવે સિસ્ટમ અને કમ્પોનેન્ટને સર્ટિફાઇડ કરતી સંસ્થા. એફએસ ગ્રૂપ સંપૂર્ણપણે ઇટાલીની સરકારની માલિકીનું છે અને ટ્રેઝરી મંત્રાલય નીચે કામ કરે છે. રેલવે મંત્રાલયે વિવિધ વિદેશી સરકારો અને નેશનલ રેલવે સાથે રેલ સેક્ટર સાથે ટેકનિકલ સહકાર સ્થાપિત કરવા એમઓયુ કર્યા છે. સહકારના ક્ષેત્રોમાં હાઈ સ્પીડ કોરિડોર્સ, વર્તમાન રુટની ઝડપ વધારવી, વૈશ્વિક કક્ષાનાં સ્ટેશનોનો વિકાસ કરવો, હેવી હોલ ઓપરેશન્સ અને રેલવે ઇન્ફ્રાસ્ટ્રક્ચરનું આધુનિકરણ વગેરે સામેલ છે. આ સહકાર રેલવે, ટેકનોલોજી અને ઓપરેશન્સ, નોલેજ શેરિંગ, ટેકનિકલ મુલાકાતો, ટ્રેનિંગ અને સેમિનાર તથા પારસ્પરિક રસના ક્ષેત્રમાં કાર્યશાળાઓના ક્ષેત્રોમાં વિકાસ પર માહિતીના આદાનપ્રદાન મારફતે સ્થાપિત કરવામાં આવ્યો છે. એમઓયુ ભારતીય રેલવે માટે રેલવે ક્ષેત્રમાં લેટેસ્ટ ડેવલપમેન્ટ અને જાણકારીનું આદાનપ્રદાન કરવા અને વહેંચવા ભારતીય રેલવે માટે પ્લેટફોર્મ પૂરું પાડે છે. એમઓયુ ટેકનિકલ કુશળતાઓ, રિપોર્ટ્સ અને ટેકનિકલ દસ્તાવેજો, ચોક્કસ ટેકનોલોજી ક્ષેત્રો પર કેન્દ્રિત તાલીમ અને સેમિનાર્સ/કાર્યશાળાઓ તથા જાણકારીની વહેંચણી માટે અન્ય ઇન્ટરેક્શન્સની સુવિધા આપે છે.
પ્રધાનમંત્રીએ યુકેના પ્રધાનમંત્રીને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ યુનાઇટેડ કિંગડમના પ્રધાનમંત્રી શ્રીમાન બોરીસ જૉહન્સનને સારા સ્વાસ્થ્ય માટે શુભેચ્છાઓ પાઠવી કારણ કે તેમને કોવિડ-19 ટેસ્ટ પોઝિટીવ આવ્યો છે. પ્રધાનમંત્રીએ જણાવ્યું હતું કે, “વ્હાલા પ્રધાનમંત્રી બોરીસ જૉહન્સન, તમે એક યોદ્ધા છો અને તમે આ પડકાર પર પણ વિજય પ્રાપ્ત કરશો. હું તમારા સારા સ્વાસ્થ્ય માટે પ્રાર્થના કરું છું અને સ્વસ્થ યુકે માટે મારી ખૂબ-ખૂબ શુભેચ્છાઓ.”
ચીનનાં શિયામેનમાં બ્રિક્સ બિઝનેસ કાઉન્સિલ સાથે સંવાદમાં પ્રધાનમંત્રીનું સંબોધન (04 સપ્ટેમ્બર, 2017)

મહાનુભાવો, ન્યૂ ડેવલપમેન્ટ બેંકનાં પ્રેસિડન્ટ, બ્રિક્સ બિઝનેસ કાઉન્સિલનાં સભ્યો મને બ્રિક્સ બિઝનેસ કાઉન્સિલ સાથે આ બેઠકમાં સહભાગી થવાની ખુશી છે. બિઝનેસ કાઉન્સિલમાં તમારી કામગીરી બ્રિક્સની ભાગીદારીનાં વિઝનને ઓપ આપવામાં મહત્ત્વપૂર્ણ ભૂમિકા ભજવે છે. તમારી ભાગીદારી અને નેટવર્ક બ્રિક્સનાં દરેક સભ્ય દેશમાં આર્થિક વૃદ્ધિને પ્રોત્સાહન આપે છે. ગોવામાં ગયા વર્ષે આયોજિત શિખર સંમેલનમાં એનડીબી અને બ્રિક્સ બિઝનેસ કાઉન્સિલ વચ્ચે ગાઢ સંબંધ સ્થાપિત કરવા અંગે સૂચન થયું હતું. મને ખુશી છે કે તમે એનડીબી સાથે એમઓયુ (સમજૂતીકરાર) કર્યા છે. મહાનુભાવો અને મિત્રો, અત્યારે ભારતનું અર્થતંત્ર દુનિયામાં સૌથી ઉદાર અર્થતંત્રોમાંનાં એક અર્થતંત્ર તરીકે ઝડપથી વિકાસ કરી રહ્યું છે. પ્રત્યક્ષ વિદેશી રોકાણ (એફડીઆઇ)નો પ્રવાહ ઓલ-ટાઇમ હાઈ છે, જેમાં 40 ટકાનો વધારો થયો છે. વર્લ્ડ બેંક ઇન્ડેક્સ ઓફ ઇઝ ઓફ ડૂઇંગ બિઝનેસમાં ભારતનો ક્રમ સુધર્યો છે. એ જ રીતે છેલ્લાં બે વર્ષમાં ગ્લોબલ કોમ્પિટિટિવનેસ ઇન્ડેક્સમાં ભારતનું સ્થાન વધીને 32મું થયું છે. ગૂડ્સ એન્ડ સર્વિસીસ ટેક્સનો જુલાઈમાં અમલ થયો હતો, જે ભારતનો અત્યાર સુધીનો સૌથી મોટો આર્થિક સુધારો છે. એક સુધારા સાથે 1.3 અબજ લોકો માટે એકીકૃત બજાર ઊભું થયું છે. ડિજિટલ ઇન્ડિયા, સ્ટાર્ટ અપ ઇન્ડિયા અને મેક ઇન ઇન્ડિયા જેવા કાર્યક્રમોથી દેશની આર્થિક સ્થિતિમાં ફેરફાર થયો છે. આ કાર્યક્રમો ભારતને માહિતી આધારિત, કૌશલ્યનું સમર્થન ધરાવતાં અને ટેકનોલોજી સંચાલિત સમાજમાં પરિવર્તન કરવામાં મદદ કરે છે. મહાનુભાવો અને મિત્રો, મને એ કહેતા ખુશી થાય છે કે બ્રિક્સ બિઝનેસ કાઉન્સિલ વેપાર અને રોકાણની સુવિધા, કૌશલ્ય વિકાસને પ્રોત્સાહન, માળખાગત વિકાસ, એસએમઇ વિકાસ, ઇ-કોમર્સ અને ડિજિટલ અર્થતંત્રની પ્રાથમિકતાને પૂર્ણ કરે છે. તમારી સાથે ચર્ચાવિચારણામાં ઘણાં ઉપયોગી સૂચનો મળ્યાં છે. બ્રિક્સ રેટિંગ એજન્સીની રચના કરવા, ઊર્જા ક્ષેત્રે સહકાર સ્થાપિત કરવા, ગ્રીન ફાઇનાન્સ અને ડિજિટલ અર્થતંત્ર માટેની તમારી કામગીરી વિશેષપણે ઉલ્લેખનીય છે. અંતે મારે કહેવું છે કે સરકારો તરીકે અમે તમારાં પ્રયાસોને સંપૂર્ણ સાથસહકાર આપીશું. અમે વ્યવસાય અને રોકાણનાં સહકારનાં આપણાં સહિયારાં ઉદ્દેશોને પૂર્ણ કરવા બ્રિક્સ બિઝનેસ કાઉન્સિલ પર મદાર રાખીએ છીએ. તમારો આભાર.
પ્રધાનમંત્રીએ મહારાષ્ટ્રમાં બસ દુર્ઘટનાને કારણે જાનહાની થવા પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહારાષ્ટ્રના રાયગઢ જિલ્લામાં બસ દુર્ઘટનાને કારણે જાનહાની થવા પર દુઃખ વ્યક્ત કર્યું. પ્રધાનમંત્રીએ કહ્યું, “રાયગઢ જિલ્લામાં બસ દુર્ઘટનાને કારણે જાનહાની થવા પર દુઃખી છું. જે લોકોએ પોતાના પ્રિયજનોને ગુમાવ્યા છે. એમના પ્રત્યે મારી સહાનુભૂતિ વ્યક્ત કરુ છું.”
પ્રધાનમંત્રીએ ક્રેડાઈ યુથકોન – 2019ને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં તાલકટોરા સ્ટેડિયમ ખાતે ક્રેડાઈ યુથકોન – 2019ને સંબોધન કર્યું હતું. પ્રધાનમંત્રીએ ઉપસ્થિત લોકોને સંબોધતાં કહ્યું હતું કે, વર્ષ 2022 સુધીમાં દરેક બેઘર વ્યક્તિને ઘર મળે એ ઝડપથી સુનિશ્ચિતતા કરવા માટે સરકાર કામ કરી રહી છે. તેમણે જણાવ્યું હતું કે, પ્રધાનમંત્રી આવાસ યોજના મારફતે આશરે 1.5 કરોડ ઘરોનું નિર્માણ થયું છે, જેમાંથી 15 લાખ મકાનોનું નિર્માણ શહેરી વિસ્તારોમાં ગરીબો માટે થયું હતું. તેમણે ઉમેર્યુ હતું કે, હાલની કેન્દ્ર સરકારનાં નેજાં હેઠળ સંપૂર્ણ પ્રક્રિયામાં પારદર્શકતા આવી છે. તેમણે ઉલ્લેખો કર્યો હતો કે, જ્યારે સરકાર ઉચિત આશય સાથે નીતિઓ બનાવે છે, ત્યારે ભ્રષ્ટાચાર નાબૂદ થાય છે અને વધારે સારા પરિણામો મળે છે. પ્રધાનમંત્રીએ કહ્યું હતું કે, રિયલ એસ્ટેટ રેગ્યુલેટરી ઓથોરિટી (રેરા)થી ગ્રાહકો અને રિયલ એસ્ટેટ ડેવલપર્સ વચ્ચે વિશ્વાસ વધ્યો છે. તેમણે જણાવ્યું હતું કે, રેરાનું નોટિફિકેશન 28 રાજ્યોમાં થયું હતું. રેરા હેઠળ 35000થી વધારે રિયલ એસ્ટેટ પ્રોજેક્ટ અને 27000 રિયલ એસ્ટેટ એજન્ટોની નોંધણી થઈ છે તથા લાખો ફ્લેટનું નિર્માણ થયું છે. છેલ્લાં ચાર વર્ષમાં વેપાર-વાણિજ્યને સરળ કરવાનાં ક્રમાંકમાં ભારતની હરણફાળ વિશે પ્રધાનમંત્રીએ કહ્યું હતું કે, સરકાર ભારતમાં વેપાર-વાણિજ્યની સુનિશ્ચિતતા કરવા કટિબદ્ધ છે. આ સંદર્ભમાં તેમણે ઉલ્લેખ કર્યો હતો કે, નિર્માણ સહિત તમામ સરકારી મંજૂરીઓ અગાઉ કરતા વધારે ઝડપથી પ્રાપ્ત થઈ રહી છે. પ્રધાનમંત્રીએ કેન્દ્ર સરકારે હાઉસિંગ ઉદ્યોગ અને ઘરનાં ગ્રાહકોને સહાય કરવા કરવેરા કાયદાઓમાં સુધારાઓ વિશે વાત કરી હતી. તેમણે નિર્માણ માટે વિવિધ ચીજવસ્તુઓ માટે જીએસટીનાં દરમાં ઘટાડા વિશે વાતનો ઉલ્લેખ કર્યો હતો. તેમણે તાજેતરનાં બજેટમાં મધ્યમ વર્ગ માટે પ્રસ્તુત કરવામાં આવેલા આવકવેરાનાં ફાયદા વિશે પણ વાત કરી હતી. તેમણે કહ્યું હતું કે, આ પહેલોની સંયુક્ત અસરથી હાઉસિંગ ક્ષેત્ર અને ઘરનાં ગ્રાહકોને મદદ મળશે. પ્રધાનમંત્રીએ સાધારણ નાગરિકોને ‘ઘરના ઘરનું’ સ્વપ્ન સાકાર કરવામાં ક્રેડાઈનાં યોગદાનની પ્રશંસા કરી હતી. તેમણે જણાવ્યું હતું કે, જ્યારે ‘નવું ભારત’ આકાર લઈ રહ્યું છે, ત્યારે યુથકોનનું આયોજન થઈ રહ્યું છે. તેમણે કહ્યું હતું કે, દેશનાં યુવાનો ન્યૂ ઇન્ડિયાનાં નિર્માણમાં મહત્ત્વપૂર્ણ ભૂમિકા ભજવે છે. અગાઉ પ્રધાનમંત્રીએ તાલકટોરા સ્ટેડિયમમાં ક્રેડાઈ દ્વારા આયોજિત પ્રદર્શનની મુલાકાત લીધી હતી.
પ્રધાનમંત્રીએ ટોક્યો ઓલિમ્પિક 2020માં બેડમિંટનમાં કાંસ્ય ચંદ્રક જીતવા માટે પી વી સિંધુને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ટોક્યો ઓલિમ્પિક 2020માં બેડમિંટનમાં કાંસ્ય ચંદ્રક જીતવા માટે પી વી સિંધુને અભિનંદન આપ્યા છે. પ્રધાનમંત્રીએ એમ પણ કહ્યું કે સિંધુ ભારતનું ગૌરવ છે અને આપણા સૌથી ઉત્તમ ઓલિમ્પિક ખેલાડીઓમાંના એક છે. એક ટ્વીટના માધ્યમથી વડાપ્રધાને કહ્યું; ‘આપણે સૌ પી વી સિંધુના શાનદાર પ્રદર્શનથી ઉત્સાહિત છીએ. ટોક્યો ઓલિમ્પિક 2020માં કાંસ્ય ચંદ્રક જીતવા બદલ તેમને અભિનંદન. તેઓ ભારતનું ગૌરવ છે અને આપણા સૌથી ઉત્તમ ઓલિમ્પિક ખેલાડીઓમાંના એક છે. #…
પ્રધાનમંત્રીએ વિશ્વ યુવા કૌશલ્ય દિવસની ઉજવણીમાં સંબોધન કર્યું

પ્રધાનમંત્રી શ્રી નરેન્દ્ર મોદીએ જણાવ્યું હતું કે, નવી પેઢીનો કૌશલ્ય વિકાસ એ રાષ્ટ્રની જરૂરિયાત છે અને આત્મનિર્ભર ભારતની આધારશીલા પણ છે કારણ કે આ પેઢી આપણા લોકતંત્રને 75મા વર્ષ થી 100મા વર્ષ સુધી લઇ જશે. તેમણે છેલ્લા 6 વર્ષમાં કૌશલ્ય ભારત મિશનના કારણે પ્રાપ્ત થયેલી સિદ્ધિઓને ધ્યાનમાં રાખીને આ મિશનને વધુ વેગવાન બનાવવા માટે આહ્વાન કર્યું હતું. પ્રધાનમંત્રી વિશ્વ યુવા કૌશલ્ય દિવસ નિમિત્તે સંબોધન કરી રહ્યાં હતા ત્યારે ઉપરોક્ત વિચારો વ્યક્ત કર્યા હતા. नई पीढ़ी के युवाओं का स्किल डवलपमेंट, एक राष्ट्रीय जरूरत है, आत्मनिर्भर भारत का बहुत बड़ा आधार है। बीते 6 वर्षों में जो आधार बना, जो नए संस्थान बने, उसकी पूरी ताकत जोड़कर हमें नए सिरे से स्किल इंडिया मिशन को गति देनी है:
પ્રધાનમંત્રી આવતીકાલે સાર્ક દેશોના નેતાઓ સાથે વાતચીત કરશે

પ્રધાનમંત્રી શ્રી નરેન્દ્ર મોદી આવતીકાલે તા. 15 માર્ચ, 2020ના રોજ સાંજે 5 કલાકે કોવિડ-19ના નિવારણ માટેના પગલાઓ પર ચર્ચા કરવા માટે વીડિયો કોન્ફરન્સ મારફતે સાર્ક દેશોના નેતાઓ સાથે વાતચીત કરશે. તેઓ આપણા વિસ્તારમાં કોવિડ-19 સામે લડવાની એક મજબૂત સંયુક્ત રણનીતિ ઘડવા માટે સાર્ક દેશોની વીડિયો કોન્ફરન્સમાં ભારતનું નેતૃત્વ કરશે.
પ્રધાનમંત્રીએ વર્લ્ડ રેડિયો ડે પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વર્લ્ડ રેડિયો ડેના પર્વ પર રેડિયોના તમામ ચાહકો અને ઈન્ડસ્ટ્રીમાં કામ કરનારાઓને શુભેચ્છા પાઠવી હતી. પ્રધાનમંત્રીએ કહ્યું હતું કે, “વર્લ્ડ રેડિયો ડે પર શુભેચ્છાઓ. હું રેડિયો પ્રેમીઓ અને રેડિયો ઈન્ડસ્ટ્રીમાં કામ કરનારા તમામને આ માધ્યમને સક્રિય અને ગુંજતું રાખવા બદલ અભિનંદન પાઠવું છું. રેડિયો વાર્તાલાપ, અભ્યાસ અને સંવાદ માટેનો સુંદર રસ્તો છે. મારી પોતાની મન કી બાતે ભારતભરના લોકો સાથે જોડાવાનો મને અનુભવ કરાવ્યો છે. મન કી બાતના તમામ એપિસોડ અત્રે સાંભળી શકાશે. narendramodi.in/mann-ki-baat ”
રમતો આપણી રાષ્ટ્રીય લાક્ષણિકતાના હૃદય સાથે છે અને આપણા યુવાનો રમતોની મજબૂત તેમજ ધબકતી સંસ્કૃતિનું સર્જન કરી રહ્યાં છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ આજે ટોક્યો ઓલિમ્પિક્સના 50 દિવસના પ્રસંગે ભારતની ઓલિમ્પિક્સની તૈયારીઓ સમીક્ષા કરી હતી. આગામી સમયમાં આવી રહેલા ટોક્યો ઓલિમ્પિક્સ માટે પરિચાલનની તૈયારીઓ સાથે સંકળાયેલા તમામ પરિબળો અંગે અધિકારીઓ દ્વારા પ્રેઝન્ટેશન તૈયાર કરવામાં આવ્યું હતું. આ સમીક્ષા દરમિયાન, આદરણીય પ્રધાનમંત્રીને મહામારીના સમય વચ્ચે પણ એથલેટ્સને કોઇપણ અવરોધ વગર તાલીમ સુનિશ્ચિત કરવા માટે, ઓલિમ્પિક ક્વૉટા જીતવા માટે આંતરરાષ્ટ્રીય સ્પર્ધાઓમાં સહભાગીતા, એથલેટ્સના રસીકરણ અને તેમને પૂરા પાડવામાં આવતા વિશેષ જરૂરિયાત મુજબના સહકાર માટે લેવામાં આવી રહેલા વિવિધ પગલાંઓની માહિતી આપવામાં આવી હતી. અધિકારીઓએ સહાયક સ્ટાફના રસીકરણની સ્થિતિ વિશે જાણ કરી હતી. પ્રધાનમંત્રીએ નિર્દેશો આપ્યા હતા કે, ટોક્યો ઓલિમ્પિક્સના પ્રવાસે જઇ રહેલા પ્રત્યેક ક્વૉલિફાઇડ/ સંભવિત એથલેટ, સહાયક સ્ટાફ અને અધિકારીઓએ શક્ય હોય એટલી વહેલી તકે રસીકરણ કરાવી લેવું. પ્રધાનમંત્રીએ જણાવ્યું હતું કે, તેઓ જુલાઇ મહિનામાં આપણા ઓલિમ્પિક્સના સંભવિત ખેલાડીઓ સાથે વીડિયો કોન્ફરન્સના માધ્યમથી જોડાઇને તેમને પ્રોત્સાહિત કરશે અને તમામ ભારતીયો વતી તેમને શુભેચ્છાઓ પાઠવશે. પ્રધાનમંત્રીએ જણાવ્યું હતું કે, રમતો આપણી રાષ્ટ્રીય લાક્ષણિકતાના હૃદય સ્થાને છે અને આપણા યુવાનો રમતોમાં મજબૂત અને ધબકતી સંસ્કૃતિનું સર્જન કરી રહ્યાં છે. તેમણે કહ્યું હતું કે, ઓલિમ્પિક્સમાં ભાગ લેવા માટે જઇ રહેલા આપણા યુવાનો સાથે 135 કરોડ ભારતીયોની શુભેચ્છાઓ જોડાયેલી છે. પ્રધાનમંત્રીએ ઉમેર્યું હતું કે, વૈશ્વિક મંચ પર ઝળકી ઉઠતા પ્રત્યેક રમતવીર પરથી બીજા હજાર યુવાનો રમતોમાં જોડવા માટે પ્રેરણા મેળવે છે. અધિકારીઓએ કહ્યું હતું કે, એથલેટ્સ ઓલિમ્પિક્સમાં ભાગ લઇ રહ્યાં હોય ત્યારે તેમને પ્રેરણા આપવા માટે અને એથલેટ્સનું મનોબળ મજબૂત કરવા માટે વિશેષ ધ્યાન આપવામાં આવશે. આથી, આખી સ્પર્ધા દરમિયાન ભારતમાં રહેલા તેમના માતાપિતા અને પરિવારો નિયમિત વીડિયો કોન્ફરન્સનું આયોજન કરવામાં આવશે. પ્રધાનમંત્રીને માહિતી આપવામાં આવી હતી કે, ટોક્યો ઓલિમ્પિક્સ માટે અલગ અલગ 11 રમતો માટે કુલ 100 એથલેટ્સ ક્વૉલિફાઇ થયા છે અને અંદાજે 25 એથલેટ્સ ટોક્યો ઓલિમ્પિક્સ માટે ક્વૉલિફાઇ થાય તેવી સંભાવના છે જેમની વિગતો જૂન 2021ના અંત સુધીમાં સામે આવી જશે. 2016માં રિયો ડી જાનેરો ખાતે યોજાયેલા પેરાલિમ્પિક્સમાં કુલ 19 ભારતીય એથલેટ્સે ભાગ લીધો હતો જ્યારે ટોક્યો ઓલિમ્પિક્સ માટે 26 પેરા એથલેટ્સ ક્વૉલિફાઇ થયા છે અને બીજા 16 એથલેટ્સ ક્વૉલિફાઇ થવાની સંભાવના છે.
પ્રધાનમંત્રીએ કહ્યું સંસદનું આ સત્ર દેશ માટે નવા દસકાના ઉજ્જવળ ભવિષ્યનો પાયો નાખનારું બનવું જોઇએ

પ્રધાનમંત્રી શ્રી નરેન્દ્ર મોદીએ સંસદસભ્યોને દેશ માટે નવા દસકાના ઉજ્જવળ ભવિષ્યનો પાયો નાખવા માટે કાર્ય કરવા જણાવ્યું. સંસદના બજેટ સત્રની શરૂઆત પૂર્વે આજે મીડિયાને સંબોધન કરતા પ્રધાનમંત્રીએ દેશની આર્થિક સમસ્યાઓ અને હાલની વૈશ્વિક આર્થિક સ્થિતિનો સૌથી વધુ લાભ ભારતને કઇ રીતે મળી શકે તેની વિસ્તૃત ચર્ચા કરવા માટે આવકાર આપ્યો હતો. પ્રધાનમંત્રીએ જણાવ્યું હતું કે, “આ સત્રમાં આર્થિક વિષયોની ચર્ચા પર આપણુ ધ્યાન કેન્દ્રિત રહેશે. વૈશ્વિક આર્થિક સ્થિતિઓના સંદર્ભમાં ભારત કેવી રીતે આ પરિસ્થિતિઓનો લાભ ઉઠાવી શકે છે. આપણી આર્થિક ગતિવિધિઓને વધુ મજબૂત બનાવતા વૈશ્વિક પરિવેશનો સૌથી વધુ લાભ ભારતને મળે તે પણ આપણે જોવું જોઈએ.” સંસદના બંને સદનોમાં સમૃદ્ધ ચર્ચાનું આહ્વાન કરતા પ્રધાનમંત્રીએ જણાવ્યું હતું કે આપણે લોકોના સશક્તીકરણ બાબતે પણ ધ્યાન આપવું જોઇએ. એમણે જણાવ્યું હતુ કે, “અમારી સરકારની ઓળખ પીડિતોને, શોષિતને, વંચિતોને, મહિલાઓને સશક્ત કરનારી સરકાર તરીકેની રહી છે. આ દસકામાં પણ અમારું આ દિશામાં બળ રહેશે અને હું ઈચ્છું છું કે બંને સત્રોમાં આર્થિક વિષયો પર, લોકોના સશક્તીકરણ પર ખૂબ વ્યાપાક ચર્ચા થાય, વધુ સારી ચર્ચા થાય, દિવસે-દિવસે આપણી ચર્ચાનું સ્તર વધુ સમૃદ્ધ થતું રહે.”
પ્રધાનમંત્રીએ રિયાદમાં એલએન્ડટી કર્મચારીઓના આવાસીય પરિસરની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે (2 એપ્રિલ, 2016) રિયાદમાં એલએન્ડટી કર્મચારીઓના આવાસીય પરિસરની મુલાકાત લીધી. એલએન્ડટી રિયાદમાં મેટ્રોના એક ખંડનું નિર્માણ કરી રહી છે. આ અવસર પર પોતાના સંબોધનમાં પ્રધાનમંત્રીએ આ પરિયોજનામાં કાર્ય કરી રહેલા કર્મચારીઓ દ્વારા કરાઈ રહેલા પ્રયાસોની પ્રસંશા કરતા કહ્યું કે તમારો કઠોર પરિશ્રમ જ મને અહીં લાવ્યો છે. તેમણે કહ્યું કે વિદેશમાં ભારતીય શ્રમિકો દ્વારા કરાઈ રહેલા કાર્યો થી ન તો માત્ર ધન અર્જિત થાય છે, પરંતુ ભારતની મહત્તા પણ વધે છે. તેમણે કહ્યું કે વિશ્વના ઘણાં ભાગોમાં ભારતીય શ્રમિકોને યાદ કરાય છે જ્યાં તેમણે ખૂબ પ્રતિષ્ઠિત પરિયોજનાઓને પૂર્મ કરી છે. તેમણે કહ્યું કે ભવિષ્યમાં રીયાદ મેટ્રો માટે પણ ભારતીય કર્મચારીઓને આના નિર્માણમાં થયેલા યોગદાનને આ પ્રકારે જ યાદ કરાશે. પ્રધાનમંત્રીએ કહ્યું કે વિદેશમાં કાર્ય કરી રહેલા ભારતીયો ને તેમના પરિજનોથી પ્રાપ્ત થનારા પત્રો થી હંમેશા માહિતી મળે છે. તેમણે કહ્યું કે આ તેઓ એ પત્રોના માધ્યમથી પોતાના સુખ-દુઃખ બંને જ વહેંચે છે. પ્રધાનમંત્રીએ કહ્યું કે તેમને અહેસાસ છે કે તેઓ તેના પરિવારનો જ એક ભાગ છે. પ્રધાનમંત્રીએ કેન્દ્ર સરકારની ઈ-પ્રવાસ પહેલનો ઉલ્લેખ કર્યો જેના માધ્યથી વિદેશમાં કાર્ય કરનારાની ઈચ્છા રાખનારા લોકોને સુવિધા ઉપલબ્ધ કરાવાય. તેમણે કહ્યું કે હજુ વધુ ‘શ્રમિક સંસાધન કેન્દ્ર’ ખોલવામાં આવશે અને મદદ પોર્ટલના માધ્યમથી કેન્દ્ર સરકાર સુધી જલદીથી સંપર્ક કરી શકાય છે. પ્રધાનમંત્રીએ કહ્યું કેભારતમાં ક્ષણતા છે કે તેઓ આવશ્યકતા અનુરૂપ માનવ શ્રમને દુનિયામાં પ્રદાન કરી શકે. પ્રધાનમંત્રી એ સંબોધન દરમિયાન, આયોજન સ્થળ પર ઉપસ્થિત હજારો શ્રમિકેને ઘણી વખત ઉત્સાહની સાથે તેમને અભિનંદન આપ્યા. પોતાના સંબોધન બાદ પ્રધાનમંત્રીએ શ્રમિકો સાથે મુલાકાત કરતા તેમની સાથે અલ્પાહાર પણ કર્યું.
પ્રધાનમંત્રી આજથી ગુજરાતની મુલાકાતે; મંગળવારે ગાંધીનગરમાં આફ્રિકન ડેવલપમેન્ટ બેંકની વાર્ષિક બેઠકમાં સામેલ થશે

પ્રધાનમંત્રી શ્રી નરેન્દ્ર મોદી આજથી ગુજરાતની બે દિવસની મુલાકાતે આવશે. પ્રધાનમંત્રી આજે કચ્છમાં વિવિધ વિકાસલક્ષી પ્રોજેક્ટ્સનું ઉદ્ઘાટન કરશે અને શિલારોપણ કરશે. તેઓ 23 મે, મંગળવારે ગાંધીનગરમાં આફ્રિકન ડેવલપમેન્ટ બેંકની વાર્ષિક બેઠકના ઉદ્ઘાટન સમારંભમાં સામેલ થશે. પ્રધાનમંત્રીએ ગઇકાલે શ્રેણીબદ્ધ ટ્વિટ કરીને ગુજરાતના તેમના બે દિવસના પ્રવાસની વિગતો આપી હતી. પ્રધાનમંત્રીએ ટ્વીટ કર્યું હતું કે, “હું આવતીકાલે ગુજરાતનો બે દિવસનો પ્રવાસ શરૂ કરીશ. આ દરમિયાન હું કચ્છ અને ગાંધીનગરમાં વિવિધ કાર્યક્રમોમાં સામેલ થઈશ. હું કંડલા પોર્ટમાં વિવિધ પ્રોજેક્ટ્સનું ઉદ્ઘાટન કરીશ અને શિલારોપણ કરીશ તથા ગાંધીધામમાં જનસભાનું સંબોધન કરીશ. હું ભચાઉમાં એક પમ્પિંગ સ્ટેશનનું ઉદ્ઘાટન કરીશ અને પછી જનસભામાં સામેલ થઈશ. તેને તમારા મોબાઇલ પર જુઓ. કચ્છનું મારા હૃદયમાં વિશેષ સ્થાન છે. તેના લોકો પ્રેમાળ છે અને અદમ્ય જુસ્સો ધરાવે છે. વર્ષ 2001માં ધરતીકંપને કારણે અકલ્પનીય વિનાશની પીડામાંથી કચ્છ પોતાના સાહસ સાથે બહાર નીકળ્યું હતું અને અત્યારે ભારતનો સૌથી વધુ વૃદ્ધિ કરતા જિલ્લાઓમાંના એક જિલ્લા તરીકે જાણીતો છે. મંગળવારે હું ગાંધીનગરમાં @
પ્રધાનમંત્રીએ બ્રિક્સ અંડર-17 ફૂટબોલ ટ્રોફીનું અનાવરણ કર્યું

પ્રધાનમંત્રી શ્રી નરેનદ્ર મોદીએ નવી દિલ્હીમાં આજે બ્રિક્સ અંડર-17 ફૂટબોલ ટ્રોફીનું અનાવરણ કર્યું હતું. કેન્દ્રીય યુવા બાબતો અને ખેલ રાજ્ય મંત્રી શ્રી વિજય ગોયલ અને ઓલ ઈન્ડિયા ફૂટબોલ ફેડરેશનના પ્રમુખ શ્રી પ્રફુલ પટેલ આ પ્રસંગે હાજર રહ્યા હતા. બ્રિક્સ દેશોના રાજદૂતો પણ હાજર રહ્યા હતા.
પીએમએ ડૉ. શ્યામા પ્રસાદ મુખર્જીને તેમની પુણ્યતિથિ પર યાદ કર્યા

પ્રધાનમંત્રી શ્રી નરેન્દ્ર મોદીએ ડૉ. શ્યામા પ્રસાદ મુખર્જીને તેમની પુણ્યતિથિ પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; "ડો. શ્યામા પ્રસાદ મુખર્જીને તેમની પુણ્યતિથિ પર યાદ કરી રહ્યા છીએ. ભારતની એકતાને આગળ વધારવા માટેના તેમના અપ્રતિમ પ્રયાસો માટે દરેક ભારતીય તેમનો ઋણી છે. તેમણે ભારતની પ્રગતિ માટે સખત મહેનત કરી અને એક મજબૂત અને સમૃદ્ધ રાષ્ટ્રનું સ્વપ્ન જોયું. આપણે તેમના સપનાને સાકાર કરવા માટે પ્રતિબદ્ધ છીએ. "